Smernica Komisie č. 2003/113/ES
z 3. decembra 2003,
ktorou sa menia a dopĺňajú smernice Rady č. 86/362/EHS, 86/363/EHS a 90/642/EHS týkajúce sa stanovenia maximálnych limitov rezíduí pesticídov v a na obilninách, v potravinách živočíšneho pôvodu a v určitých produktoch rastlinného pôvodu, vrátane ovocia a zeleniny
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady č. 86/362/EHS z 24. júla 1986 o stanovení maximálnych limitov rezíduí pesticídov na a v obilninách [1], naposledy zmenenú a doplnenú smernicou Rady č. 2003/62/ES [2], a najmä na jej článok 10,
so zreteľom na smernicu Rady č. 86/363/EHS z 24. júla 1986 o stanovení maximálnych limitov rezíduí pesticídov na a v potravinách živočíšneho pôvodu [3], naposledy zmenenú a doplnenú nariadením Rady (ES) č. 2003/60/ES [4], najmä na jej článok 10,
so zreteľom na smernicu Rady č. 90/642/EHS z 27. novembra 1990 o stanovení maximálnych limitov rezíduí pesticídov v a na produktoch rastlinného pôvodu, vrátane ovocia a zeleniny [5], naposledy zmenenú a doplnenú nariadením Rady č. 2003/69/ES [6], najmä na jej článok 7,
so zreteľom na smernicu Rady č. 91/414/EHS z 15. júla 1991 týkajúcej sa uvádzania produktov na ochranu rastlín na trhu [7], naposledy zmenenú a doplnenú smernicou Komisie č. 2003/84/ES [8], najmä na jej článok 4 ods.1 písm. f),
keďže:
(1) jestvujúce aktívne látky 2,4-DB, linuron a pendimetalín boli zahrnuté do prílohy I k smernici Rady č. 91/414/EHS smernicou Komisie č. 2003/31/ES [9];
(2) nové aktívne substancie imazamox, oxasulfuron, etoxysulfuron, foramsulfuron, oxadiargyl a cyazofamid boli zahrnuté do prílohy I k smernici rady č. 91/414/EHSsmernicou Komisie č. 2003/23/ES [10];
(3) začlenenie príslušných aktívnych látok do prílohy I k smernici č. 91/414/EHS sa zakladalo na vyhodnotení predložených informácií týkajúcich sa navrhovaného použitia. Členské štáty predložili informácie vzťahujúce sa na toto používanie v súlade s článkom 4 ods.1 písm. f) smernice č. 91/414/EHS. Dostupné informácie sa prehodnotili a sú dostačujúce na to, aby sa povolilo ustanoviť niektoré maximálne limity rezíduí (MLR);
(4) ak neexistuje MLR spoločenstva alebo žiadne dočasné MLR, členské štáty musia stanoviť dočasné národné MLR v súlade s článkom 4 ods.1 písm. f) smernice č.91/414/EHS a to ešte predtým, ako sa povolí použitie prípravku na ochranu rastlínobsahujúceho tieto aktívne látky;
(5) so zreteľom na začlenenie uvedených aktívnych látok do prílohy I k smernici č. 91/414/EHS, sa ukončili príslušné technické a vedecké ohodnotenia formou kontrolných správ Komisie. Vyhodnocovacie správy pre spomínané látky sa dokončili k dátumom, ktoré sú uvedené v smerniciach Komisie v ods.1 a 2. Tieto podklady pre uvedené látky určili akceptovateľný denný príjem (ADI) a ak je potrebné, akútnu referenčnú dávku (ARfD). Odhadla sa miera rizika pre spotrebiteľov potravinových produktov ošetrených príslušnou aktívnou látkou a bola vyhodnotená v súlade s postupmi spoločenstva. Do úvahy sa vzali aj usmernenia publikované Svetovou zdravotníckou organizáciou [11] a stanovisko Vedeckého výboru pre rastliny [12] o použitej metodológii. Dospelo sa k záveru, že navrhované MLR nebudú mať za následok prekročenie ADI a ArfD;
(6) s cieľom zaistiť adekvátnu ochranu konzumenta od expozície rezíduám ako dôsledok použitia neautorizovaných prípravkov na ochranu rastlín sa dočasné MLR musia prepríslušnú kombináciu produkt/pesticíd určovať pri nižšom limite analytickejstanoviteľnosti;
(7) stanovenie takýchto dočasných MLR na úrovni spoločenstva nezamedzuje členským štátom stanoviť dočasné MLR pre látky v tejto smernici v súlade s článkom 4 ods.1 písm. f) smernice č. 91/414/EHS a taktiež s prílohou IV. Dospelo sa k názoru, že obdobie štyroch rokov je postačujúce na povolenie ďalšieho používania príslušnej aktívnej látky. Dočasné MLR sa potom stanú konečnými;
(8) je preto potrebné doplniť všetky rezíduá pesticídov vznikajúce z použitia týchto prípravkov na ochranu rastlín do príloh k smerniciam Rady č. 86/362/EHS, 86/363/EHSa 90/642/EHS, aby sa umožnil náležitý dohľad a kontrola zákazu ichpoužívania a zaistilasa ochrana spotrebiteľa. Prílohy k smerniciam č. 86/362/EHS,86/363/EHS a 90/642/ESsa následne zmenia a doplnia;
(9) táto smernica je v súlade so stanoviskom Stáleho výboru pre potravinový reťazec a zdravie zvierat.
PRIJALA TÚTO SMERNICU:
Článok 1
Maximálne limity rezíduí pesticídov pre 2,4-DB, linuron, pendimetalín, imazamox, oxasulfuron, etoxysulfuron, foramsulfuron, oxadiargyl a cyazofamid, ako je uvedené v prílohe I k tejto smernici, sa dopĺňajú do časti A prílohy II k smernici č. 86/362/EHS.
Článok 2
Maximálne limity rezíduí pesticídov pre pendimetalín, ako je uvedené v prílohe II k tejto smernici, sa dopĺňajú do prílohy II A k smernici č. 86/363/EHS. Maximálne obsahy rezíduí pesticídov pre 2,4-DB a oxasulfuron, ako je uvedené v prílohe II k tejto smernici, sa dopĺňajú do prílohy II B k smernici č. 86/363/EHS.
Článok 3
Maximálne limity rezíduí pesticídov pre 2,4-DB, linuron, pendimetalín, imazamox, oxasulfuron, etoxysulfuron, foramsulfuron, oxadiargyl a cyazofamid, ako je uvedené v prílohe IV k tejto smernici, sa dopĺňajú do prílohy II k smernici č. 90/642/EHS.
Článok 4
Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou, a to šesť mesiacov po vydaní tejto smernice v Úradnom vestníku Európskych spoločenstiev. Bezodkladne o tom budú informovať Komisiu.
Budú uplatňovať tieto ustanovenia s účinnosťou od 4. júna 2005.
Keď členské štáty prijmú tieto ustanovenia, musia obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty.
Článok 5
Táto smernica nadobúda účinnosť 20. deň odo dňa jej uverejnenia v Úradnom vestníku Európskej únie.
Článok 6
Táto smernica je adresovaná členským štátom.
V Bruseli 3. decembra 2003